Rêxistina MLKPyî ya Kurdîstanî Zîlane Destana (Elende El Mûhammed) a ke 13ê hezîrane de wexîfeyê xo ser de Qamişlo de şehîd bîye yad kerde.
Eşkerayîye de ame vatene ke Zîlane Destan Kobanê de dadîya xo ra bîye û 2017 de tewra MLKPyî bîye. MLKPyî da zanayene ke Zîlane Destan wextê hêrişanê vera Efrînî de şer de ca girewt û Efrîn pawit.
MLKPyî vat: ''Embaze Zîlane pê kelecan, coş û hêvî pêro wezîfeyê xo ardî ca, vera bêçaretîye bîye vengdayîşê hêvî û xoverdayîşê ciwanan, vera kapîtalîzmî bîye vengdayîşê hêrişî, vengdayîşê yewbîyayîşê alaya komunîzmî. No vengdayîş do veng vejo. Roje û tarîx şahîdê ney ê.''
